./data/stoa0275/stoa006/stoa0275.stoa006.opp-lat1.xml
Exigo rationem bonitatis, quia necaliud quid bonum haberi liceat quod non rationaliter bonum sit,nedum ut ipsa bonitas irrationalis deprehendatur  Facilius malumcui rationis aliquid affuerit pro bono habebitur quam ut bonumratione desertum non pro male iudicetur  Nego rationalem bonitatemdei Marcionis iam hoc primo quod in salutem processerithominis alieni  Scio dicturos atquin hanc esse principalem et perfectambonitatem, cum sine ullo debito familiaritatis in extraneosvoluntaria et libera effunditur, secundum quam inimicos quoquenostros et hoc nomine iam extraneos diligere iubeamur  Cum ergonon a primordio hominem respexit, a primordio extraneum, cessandopraeiudicavit cum extraneo nihil sibi esse  Ceterum disciplinamdiligendi extraneum vel inimicum antecessit praeceptum diligendiproximum tanquam teipsum, quod etsi ex lege creatoris, et tu quoqueillud excipere debebis, ut a Christo non destructum, sed potiusexstructum  Nam quo magis proximum diligas, diligere iuberisinimicum et extraneum  Exaggeratio est debitae bonitatis exactioindebitae  Antecedit autem debita indebitam, ut principalis, utdignior ministra et comite sua, id est indebita  Prior igitur cumprima bonitatis ratio sit in rem suam exhiberi ex iustitia, secundaautem in alienam ex redundantia iustitiae super Scribarum et Pharisaeorum,quale est secundam ei rationem referri cui deficitprima, non habenti proprium hominem, ac per hoc quoque exiguae?Porro exigua, quae suum non habuit, quomodo in alienumredundavit? Exhibe principalem rationem, et tunc vindica sequentem Nulla res sine ordine rationalis potest vindicari, tanto abestut ratio ipsa in aliquo ordinem amittat  Sit nunc et a secundogradu incipiens ratio bonitatis, in extraneum scilicet, nec secundusilli gradus ratione constabit alio modo destructus  Tunc enim rationalishabebitur vel secunda in extraneum bonitas, si sine iniuriaeius operetur cuius est res  Quamcunque bonitatem iustitia primaefficit rationalem  Sic et in principali gradu rationalis erit, cumin rem suam exhibetur, si iusta sit  Sic et in extraneum rationalisvideri poterit, si non sit iniusta  Ceterum qualis bonitas quaeper iniuriam constat, et quidem pro extraneo? Fortasse enim prodomestico aliquatenus rationalis habeatur bonitas iniuriosa  Proextraneo vero, cui nec proba legitime deberetur, qua ratione taminiusta rationalis defendetur? Quid enim iniustius, quid iniquiuset improbius quam ita alieno benefacere servo, ut domino eripiatur,ut alii vindicetur, ut adversus caput domini subornetur, et quidem,quo indignius, in ipsa adhuc domo domini, de ipsius adhuc horreisvivens, sub ipsius adhuc plagis tremens? Talis assertor etiamdamnaretur in saeculo, nedum plagiator  Non aliter deus Marcionisirrumpens in alienum mundum, eripiens deo hominem, patri filium,educatori alumnum, domino famulum, ut eum efficiat deo impium,patri irreligiosum, educatori ingratum, domino nequam  Oro te,si rationalis bonitas talem facit qualem faceret irrationalis ? Nonputem impudentiorem quam qui in aliena aqua alii deo tinguitur,ad alienum caelum alii deo expanditur, in aliena terra alii deosternitur, super alienum panem alii deo gratiarum actionibus fungitur,de alienis bonis ob alium deum nomine eleemosynae et dilectionisoperatur  Quis iste deus tam bonus ut homo ab illo malusfiat, tam propitius ut alium illi deum, et dominum quidem ipsius,faciat iratum?